जम्मू कश्मीर में जिन हालातों को कारण बताकर भाजपा ने वहां राज्यपाल शासन की वकालत की है उससे भी बद्तर स्थिति छत्तीसगढ़ की है इसलिए कांग्रेस ने छत्तीसगढ़ में राष्ट्रपति शासन की मांग की है। किसानों को खाद बीज नहीं मिलने को लेकर सभी जिलों में कांग्रेस आंदोलन करेगी। इस कड़ी में गुरुवार को राजनांदगांव में बैलगाड़ी रैली निकालकर धरना प्रदर्शन किया जाएगा। ये बातें बुधवार को पत्रकारों से चर्चा करते हुए पीसीसी चीफ भूपेश बघेल,धनेन्द्र साहू और सत्यनारायण शर्मा ने कही।